Imagini din satelit cu iahtul lui Kim Jong Un: lux și opulență, în timp ce Coreea de Nord se luptă cu foametea.
Iahtul de lux al lui Kim Jong Un a fost suprins în imaginile de satelit, în timp ce se mișca. Coreea de Nord se confruntă cu foametea și cu o creștere a cazurilor de Covid-19. Mișcările iahtului coincid cu zilele în care Kim Jong Un nu a făcut apariții publice.
Iahtul de lux al lui Kim Jong, care măsoară 260 de metri, a fost surprins în timp ce se mișca spre unitatea sa privată. În același timp, Coreea de Nord se confruntă cu foametea și cu o creștere a cazurilor de Covid-19, scrie Business Insider.Compania americană de imagistică a Pământului, Planet Labs, a capturat imagini cu iahtul pe 12 iulie. Ambarcațiunea era ancorată la plaja privată de lângă palatul lui Kim de la Wonsan.Imaginile au fost publicate de presa sud-coreeană NK News. Cel mai mare dintre iahturi arată ca un parc de distracții plutitor, cu două tobogane cu apă, o piscină olimpică și salon lounge cu mai multe etaje, potrivit sursei citate.Nu este clar cine se folosește de ambarcațiuni de lux. Cert este că mișcările iahturilor coincid cu zile în care liderul nord-coreean nu a avut apariții publice.Coreea de Nord nu a raportat oficial cazuri de Covid-19 și a refuzat dozele de vaccin oferite gratuit de OMS.